Михаил Лермонтов
Скучно и тъжно

Превод от руски: Мария Шандуркова, 2013

chitanka.info

И скучно, и тъжно, кому да протегнеш ръка

в минути на скърби и жалост?…

Желания?… каква ли е ползата вечна от тях?…

Години най-чудни минават на халос!

Да любиш… кого ли?… за малко не струва труда,

а вечно да любиш, не може.

Погледнеш ли себе си? — след тебе нито следа:

и радост, и мъка — там всичко нищожно…

А страсти? — днес-утре и техният сладък недъг

изчезнал ще бъде без чувства;

животът огледаш ли с хладния поглед във кръг —

ще видиш, че празна шега е и глупост.

1840

Превод: 31.01.2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.